Drie beseer toe motor teen boom vasslinger | Maroela Media
Nooddienste op die toneel in Meyerton (Foto: ER24)
Drie mense van Meyerton in Gauteng is in 'n ernstige toestand in die hospitaal opgeneem nadat hulle laat Woensdagaand beheer oor hul voertuig verloor het voor hy getol en teen 'n boom vasgeslinger het.
Werner Vermaak, ER24-woordvoerder, sê die bestuurder van die motor en die passasier wat agter in die motor gesit het, het matige beserings opgedoen.
'n Derde persoon, die vrou wat voor in die kar gesit het, moes deur die brandweer- en reddingsdiens uit die motorwrak gesny word. Sy is ernstig beseer en per helikopter na die hospitaal gehaas.
Die twee ander beseerdes is per ambulans na 'n nabygeleë hospitaal geneem.
Vermaak sê al drie pasiënte sterk tans aan in die hospitaal.
Die derde ongeluk binne sowat 'n week in hierdie geweste met bome. Iewers is daar GROOT fout. Het dit dalk ook te doene met bestuursvernuf? Ek reken so. Ja, spoed kan ongelukke veroorsaak maar dan is dit onoordeelkundige spoed. Deur te slaap op die pad kan ook ongelukke veroorsaak deur jouself of om 'n frustrasie vir ander motoriste te wees. Weereens is K53 nie voldoende om jou te leer om 'n voertuig op die pad te hou selfs wanneer jy fouteer. Na 57 jaar op die pad sonder 'n ongeluk behoort ek te weet waarvan ek praat. In my jong… Lees meer »
Dit is erg deesdae as jy n koerant oopmaak sien jy van 'n motor wat getol het en die pad verlaat en gerol het. Nou wonder ek is daar dalk iets fout met die motors se stuur stelsels datdit herroep moet word of is dit swak bestuurs opleiding / ondervinding. In my 50 jaar as voertuig bestuurder het ek nog nie van soveel soort gelyke ongelukke gehoor soos die afgelope paar jaar nie.